**AŞ VREA SĂ CRED**

*Rujoiu Mihai*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Moto:

Poate îndurător vei sta

La căpătâiul frunzei mele.

Te voi acoperi cu mantia tăcerii

Într-un imens vis de catifea,

Ochii mei umezi vor să te privească

Din depărtare,spre fiinţa ta...

Aş vrea să cred că vrei să fim

Ca două raze vii ce se sărută,

În drumul lor spre nemurire

În calea lor albastră,crudă.

Îmi plânge inima şi tac

Şi simt cum sapă-n mine,

O dragoste adâncă şi visez

Cum răsar flori dintre ruine.

Privesc în depărtare şi ascult

Cum stele nasc din stele,

Şi-aş vrea să cred că pot privi

Doar visul tău în visurile mele.